ಟೆಕ್ಸಸಿನ ಸಂವಿಧಾನ 1876ರಲ್ಲಿ ಸ್ವೀಕೃತವಾಯಿತು. ಇದು ಅಮೆರಿಕದ ಸಂವಿಧಾನಗಳ ಪೈಕಿ ಅತ್ಯಂತ ಅದಕ್ಷವೂ ಲಂಬಿತವೂ ಆದ್ದೆಯ ಹೇಳಲಾಗಿದೆ. ಬಹುಶಃ ಬೇರಾವ ಸಂವಿಧಾನಕ್ಕೂ ಇದಕ್ಕಾಗಿರುವಷ್ಟು ತಿದ್ದುಪಡಿಗಳು ಆಗಿಲ್ಲ. ರಾಜ್ಯದ ಸಂವಿಧಾನ ಹಾಗೂ ಪರಿನಿಯಮಗಳ ಸುಧಾರಣೆಗಳಿಗಾಗಿ ಆಗಿಂದಾಗ್ಗೆ ಚಳವಳಿಗಳಾಗಿವೆ.

ಸಂವಿಧಾನ ಪ್ರಕಾರ ರಾಜ್ಯದ ವಿಧಾನಾಂಗಕ್ಕೆ ಅದರ ಕಾರ್ಯಾಂಗ ಹಾಗೂ ನ್ಯಾಯಾಂಗಕ್ಕಿಂತ ಹೆಚ್ಚಿನ ಅಧಿಕಾರಗಳು ದತ್ತವಾಗಿವೆ. ಬೇರೆ ಯಾವ ರಾಜ್ಯದಲ್ಲೂ ವಿಧಾನಾಂಗಕ್ಕೆ ಇಷ್ಟೊಂದು ಅಧಿಕಾರವಿಲ್ಲ. ಸೆನೆಟ್ ಸಭೆಯಲ್ಲಿ 31, ಪ್ರತಿನಿಧಿ ಸಭೆಯಲ್ಲಿ 150 ಸದಸ್ಯರಿದ್ದಾರೆ. ಕಾರ್ಯಾಂಗದ ಮುಖ್ಯಸ್ಥರು ರಾಜ್ಯಪಾಲ ಮತ್ತು ಉಪರಾಜ್ಯಪಾಲ. ರಾಜ್ಯದ ನ್ಯಾಯಾಂಗದಲ್ಲಿ ಮೂರು ಹಂತಗಳಿವೆ. ಮೇಲಿನ ಹಂತದಲ್ಲಿ ಎರಡು ಪರಮೋನ್ನತೆ ನ್ಯಾಯಾಲಯಗಳಿವೆ. ಒಂದು ಸಿವಿಲ್, ಇನ್ನೊಂದು ಕ್ರಿಮಿನಲ್. ಇವೆರಡು ಕಾರ್ಯಗಳಿಗೂ ಎರಡು ಪ್ರತ್ಯೇಕ ಪರಮೋನ್ನತ ನ್ಯಾಯಾಲಯವಿರುವುದು ಟೆಕ್ಸಸನ್ನು ಬಿಟ್ಟರೆ ಓಕ್ಲ ಹಾಮದಲ್ಲಿ ಮಾತ್ರ. ಎರಡನೆಯ ಹಂತದಲ್ಲಿ ಸಿವಿಲ್ ಅಪೀಲಿನ 11 ನ್ಯಾಯಾಲಯಗಳೂ ಕೆಳಗಿನ ಹಂತದಲ್ಲಿ ಸುಮಾರು 150 ಜಿಲ್ಲಾ ನ್ಯಾಯಾಲಯಗಳೂ ಇವೆ.

ಭೌತಲಕ್ಷಣ
ಆಡಳಿತ
ಖನಿಜ ಸಂಪತ್ತು
ಸಾರಿಗೆ, ಸಂಪರ್ಕ